**CSANÁDPALOTA VÁROS ÖNKORMÁNYZAT**

**KÉPVISELŐ-TESTÜLETÉNEK**

**16/2018. (VII.26.)**

**önkormányzati rendelete**

**a Csanádpalota Város Önkormányzat Képviselő-testülete szervezeti és működési**

**szabályzatáról szóló 14/2014. (X.22.) önkormányzati rendelet módosításáról**

**Záradék:**

A rendelet megalkotás napja: 2018. július 26.

A rendelet kihirdetve: 2018. július 26. 16 óra 55 perc

A rendelet hatályba lép: 2018. július 27.

Dr. Keresztury Monika

jegyző

Csanádpalota Városi Önkormányzat Képviselő-testülete az Alaptörvény 32. cikk (2) bekezdésében meghatározott egyedi jogalkotói hatáskörében, az Alaptörvény 32. cikk (1) bekezdés a) és d) pontjában meghatározott feladatkörében eljárva Csanádpalota Város Önkormányzatának Képviselő-testülete szervezeti és működési szabályzatáról szóló 14/2014. (X.22.) önkormányzati rendeletének módosítására a következőket rendeli el:

1. **§**

A Rendelet 2. számú melléklete helyébe e rendelet 1. számú melléklete lép.

1. **§**

A Rendelet 3. számú melléklete helyébe e rendelet 2. számú melléklete lép.

**3. §**

A rendelet a kihirdetését követő napon lép hatályba.

Nyergesné Kovács Erzsébet Dr. Keresztury Monika

polgármester jegyző

A kihirdetés napja: 2018. július 26.

Dr. Keresztury Monika

jegyző

***1. melléklet Csanádpalota Város Önkormányzat Képviselő-testületének a 16/2018. (VII.26.) önkormányzati rendeletéhez***

2. melléklet Csanádpalota Város Önkormányzat Képviselő-testületének a 14/2014.(X.22.) önkormányzati rendeletéhez

**A bizottságok feladata és hatásköre**

**I.**

**Általános feladat- és hatáskörök**

A helyi önkormányzatokról szóló törvény és a képviselő-testület által meghatározott alábbi általános feladatokat és hatásköröket a képviselő-testület által megválasztott valamennyi bizottság egyformán látja el, illetve gyakorolja:

1. Feladatkörükben kezdeményezik, előkészítik a képviselő-testület döntéseit.

2. Döntenek a hatáskörükbe tartozó, illetve a képviselő-testület által átruházott hatáskörökben.

3. Indítványozhatják a képviselő-testület ülésének összehívását.

4. Javaslatot tehetnek a képviselő-testület ülésének napirendjére.

5. Előzetesen véleményezik a feladatkörükbe tartozó előterjesztéseket.

6. Közreműködnek a tevékenységi köréhez tartozó önkormányzati rendeletek és határozatok tervezetének kidolgozásában.

7. Évente beszámolnak a képviselő-testületnek az átruházott hatáskörben hozott határozataikról.

8. Megállapítják saját működési rendjüket.

**II.**

**Gazdasági, Területfejlesztési Jogi és Ügyrendi Bizottság**

1. Véleményezi:

a) az éves költségvetési javaslatot és a végrehajtásáról szóló féléves, éves beszámoló tervezeteit, a gazdasági célú döntéseket, a pénzügyi tartalmú rendelet-tervezeteket,

c) a vonatkozó képviselő-testületi előterjesztéseken keresztül az önkormányzati intézmények alapítását, átszervezését és megszüntetését,

d) az általános rendezési tervet, és figyelemmel kíséri a megvalósítást,

e) véleményezi, illetve javaslatot dolgoz ki a volt zártkerti ingatlanok mezőgazdasági célú hasznosítására,

f) az önkormányzati tulajdon elidegenítését, cseréjét, megterhelését, vállalkozásba való bevitelét, illetve más célú hasznosítását.

Véleményt nyilvánít közműfejlesztési kérdésekben.

2. Közreműködik:

a) a vállalkozásbarát környezet kialakításában, javaslatot tesz az ezt elősegítő és szükséges intézkedések megtételére,

b) fejlesztési programok kidolgozásában és megvalósításában, ellenőrzi a fejlesztési tevékenységet,

c) a közterület fásításában.

3. Figyelemmel kíséri a vállalkozásokat, elősegíti működésüket,

4. Javaslatot tesz az önkormányzati tulajdonú földek hasznosítására.

5. Elősegíti és szervezi a képviselő-testület földművelésügyi, növényvédelmi, környezetvédelmi, ipari, kereskedelmi, idegenforgalmi, közlekedési, területfejlesztési és vízügyi feladatainak megoldását.

6. Tájékoztatók szervezésével segítséget nyújt a lakosságnak a mezőgazdasági termékek értékesítésében.

7. Az Önkormányzat Közbeszerzési Szabályzatában foglaltak alapján véleményezi a közbeszerzési törvény által előírt tájékoztatókat, éves összegzéseket.

8. Nyilvántartja és ellenőrzi a polgármester, valamint a képviselők vagyonnyilatkozatát.

9. Kivizsgálja és döntésre a Képviselő-testület elé terjeszti az összeférhetetlenségi és méltatlansági ügyeket.

10. Elvégzi mindazokat a feladatokat, amelyekkel a képviselő-testület esetenként megbízza.

11. Lebonyolítja a titkos szavazásokat.

12. Jóváhagyja az önkormányzat által indított közbeszerzési eljárások ajánlattételi felhívását és az eljárás előkészítéséhez kötődő hirdetményeket.

**III.**

**Pénzügyi, Városüzemeltetési, Környezetvédelmi és Turisztikai Bizottság**

1.Véleményezi:

a) a költségvetési bevételek alakulását, különös tekintettel a saját bevételekre, a vagyonváltozás alakulását, értékeli az azt előidéző okokat,

b) az éves költségvetési javaslatot és a végrehajtásáról szóló féléves, éves beszámoló tervezeteit,

c) a gazdasági célú döntéseket, a pénzügyi tartalmú rendelet-tervezeteket,

2. Közreműködik az önkormányzati gazdálkodás tervezésében, és figyelemmel kíséri év közben a gazdálkodás menetét,

3. Vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és bizonylati fegyelem érvényesítését.

4. Pénzügyi ellenőrzést végezhet az önkormányzat intézményeinél.

5. Figyelemmel kíséri a város lakosságának kommunális ellátási, szolgáltatási helyzetét, ellenőrzi az e körbe tartozó önkormányzati feladatok végrehajtását, a közterületek használatát, rendjét, tisztaságát.

6. Elősegíti és szervezi a képviselő-testület növényvédelmi, környezetvédelmi, idegenforgalmi

7. Figyelemmel kíséri a városüzemeltetéshez kapcsolódóan a városüzemeltetési szolgáltatások alakulását, szükség esetén intézkedési javaslatot terjeszt a képviselő-testület elé.

8. Kiemelt figyelmet fordít a környezetvédelemre, szükség esetén intézkedési javaslatot terjeszt a képviselő-testület elé.

9. Az önkormányzati tulajdonú lakások elidegenítésének szabályairól szólóönkormányzati rendelet alapján gondoskodik az elidegenítési eljárás lebonyolításáról.

10. A lakások bérletéről szóló önkormányzati rendelet alapján: gyakorolja a bérbeadói jogokat, teljesíti az ezzel kapcsolatos kötelezettségeket.

11. Elvégzi mindazokat a feladatokat, amelyekkel a képviselő-testület esetenként megbízza.

**IV.**

**Szociális, Egészségügyi, Kulturális és Sport Bizottság**

1. Figyelemmel kíséri a vonatkozó képviselő-testületi előterjesztéseken keresztül

a) a város egészségügyi ellátottságát, a gyógyító megelőző egészségügyi ellátást végző háziorvosi, fogorvosi szolgálat működését, a védőnői szolgálatot, a közegészségügy helyzetét,

b) a feladatkörébe tartozó – egészségügyi, szociális, oktatási és közművelődési - intézmények személyi és tárgyi feltételeinek alakulását, az intézmények működését és vizsgálja a tartalmi munka színvonalát.

2. Előzetesen véleményezi az egészségügyi, szociális és gyámügyi témakörrel kapcsolatos beszámolókat, előterjesztéseket.

3. Gyakorolja a képviselő-testület által átruházott hatásköröket.

4. Elősegíti az egészségügyi és szociális feladatokat ellátók munkáját.

5. Összehangolja a gyermek-és ifjúságvédelmi feladatokat.

6. Folyamatosan elemzi az egészségügyi és szociális ellátás helyzetét, a felmerülő szükségletek kielégítésére feladattervet dolgoz ki.

7. Véleményezi

a) az oktatási és művelődésügyi intézmények létesítésére, megszüntetésére, bérbeadására vonatkozó képviselő-testületi előterjesztéseket.

b) a vonatkozó képviselő-testületi előterjesztéseken keresztül a nevelési-oktatási intézmény foglalkozási, illetve pedagógiai programjában meghatározott feladatok végrehajtását, munka eredményességét,

c)az oktatási, közművelődési, sport témakörű beszámolókat, tájékoztatókat.

d) a művelődési, oktatás-nevelési intézmények működési szabályzatát.

8. Javaslatot tesz

a) kulturális rendezvények megtartására, évfordulók megünneplésére és részt vesz azok megszervezésében,

b) a „Csanádpalotáért” kitüntető címben részesítendő személyekre,

9. Figyelemmel kíséri

a) a sportegyesület működését és az iskolai diáksportot.

b) az Önkormányzat rendelet-tervezeteinek előkészítését, vizsgálja azok hatályosulását.

10.Segíti a diáksport tevékenységét és a versenysport feladatait.

**V.**

**A bizottságok ülésezési rendje, dokumentumai**

* + - 1. A bizottságok általában havonta egyszer, a soros testületi ülést megelőzően üléseznek.
      2. A Szociális, Egészségügyi, Kulturális és Sportbizottság a települési támogatások elbírálása érdekében **szükség szerint zárt ülést tart.**
      3. A bizottsági ülésről hangfelvétel készül, amelyről a hozzászólások lényegét és a döntéseket tartalmazó jegyzőkönyv készül.
      4. A bizottságok döntéseiket határozati formában hozzák, melyeket külön-külön, a naptári év elejétől kezdődően folyamatos arab sorszámmal és évszámmal kell ellátni az alábbiak szerint:

………/20….. (….. . ….. .) Szociális Biz. határozat

………/20….. (….. . ….. .) Ügyrendi Biz. határozat

………/20….. (….. . ….. .) Pénzügyi Biz. határozat”

***2. melléklet Csanádpalota Város Önkormányzat Képviselő-testületének a 16/2018. (VII.26.)******önkormányzati rendeletéhez***

3. melléklet Csanádpalota Város Önkormányzat Képviselő-testületének a 14/2014.(X.22.) önkormányzati rendeletéhez

**I.**

**Csanádpalota Térségi Szociális és Gyermekjóléti Önkormányzati Társulás**

**6913. Csanádpalota, Kelemen László tér 10.**

**Jogállása:** Jogi személyiséggel rendelkező társulás. Nem költségvetési szerv törzskönyvi jogi személy.

**Feladat- és hatáskörök**

1. A szociális igazgatásról és szociális ellátásokról szóló 1993. évi III. törvény (továbbiakban: Szt.) 62. §-ában meghatározott étkeztetés
2. Szt. 63. §-ában meghatározott házi segítségnyújtás
3. Szt. 64. §.ában meghatározott családsegítés
4. Szt. 65/F §-ában meghatározott idősek nappali ellátása,
5. gyermekek védelméről és a gyámügyi igazgatásról szóló 1997. évi XXI. törvény 39. és 40 §-aiban meghatározott gyermekjóléti szolgáltatási feladatok,
6. Szt. 80 §. (3) bekezdés a.) pontjában meghatározott időskorúak gondozóháza,
7. fizikoterápia
8. védőnői ellátás

**II.**

**Csanádpalota Térségi Köznevelési Önkormányzati Társulás 6913 Csanádpalota, Kelemen László tér 10.**

**Jogállása:** Jogi személyiséggel rendelkező társulás. Nem költségvetési szerv törzskönyvi jogi személy

**Feladatai:**

1. A nemzeti köznevelésről szóló 2011. évi CXC. törvény 7. § (1) bekezdés a) pontja szerinti óvodai ellátás.
2. A gyermekek védelméről és a gyámügyi igazgatásról szóló 1997. évi XXXI. törvény 42. § szerinti bölcsődei ellátás.

**III.**

**Csanád Mikro-térségi Területfejlesztési Önkormányzati Társulás 6913. Csanádpalota, Kelemen L. tér 10.**

**Jogállása:** önálló jogi személy. A Társulás nem költségvetési szerv törzskönyvi jogi személy.

**Feladati:**

1. mikro-térségi önkormányzati gazdaságfejlesztési programot dolgoz ki,
2. a társult önkormányzatok közös összefogással összehangoltan munkálkodnak a közös programok megvalósításában,
3. a társulás elősegíti a települések érdekeinek összehangolását, az információ cseréjét és a szakmai tanácsadást,
4. a társulás feltárja és kidolgozza a fejlesztési célok és programok finanszírozásának lehetőségeit, maximálisan kihasználva a pályázati lehetőségeket,
5. a társulás feltárja a mikro-térségben lévő Nagylaki határátkelő nyújtotta lehetőségeket,
6. a társulás a kapcsolat és partnerkeresés érdekében rendezvényeket szervez,
7. a mikro-térségi társulás a közös feladatok megvalósítása érdekében együttműködik a Makó és Térsége Önkormányzati Területfejlesztési Társulással és elősegíti annak munkáját